CELEX: 32008L0091
Language: fi
Date: 2008-09-29 00:00:00
Title: Komission direktiivi 2008/91/EY, annettu 29 päivänä syyskuuta 2008 , neuvoston direktiivin 91/414/ETY muuttamisesta diuronin sisällyttämiseksi siihen tehoaineena (ETA:n kannalta merkityksellinen teksti)

1.10.2008   
            
            
               FI
            
            
               Euroopan unionin virallinen lehti
            
            
               L 262/31
            
         
      KOMISSION DIREKTIIVI 2008/91/EY,
   annettu 29 päivänä syyskuuta 2008,
   neuvoston direktiivin 91/414/ETY muuttamisesta diuronin sisällyttämiseksi siihen tehoaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Komission asetuksissa (EY) N:o 451/2000 (2) ja (EY) N:o 703/2001 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen vaiheen täytäntöönpanoa koskevat yksityiskohtaiset säännöt sekä luettelo tehoaineista, jotka on arvioitava niiden mahdollista direktiivin 91/414/ETY liitteeseen I sisällyttämistä varten. Luettelossa on mukana diuroni. Komission päätöksellä 2007/417/EY (4) diuroni päätettiin jättää sisällyttämättä direktiivin 91/414/ETY liitteeseen I.
            
         
               (2)
            
            
               Alkuperäinen ilmoittaja toimitti 26 päivänä kesäkuuta 2007 direktiivin 91/414/ETY 6 artiklan 2 kohdan mukaisesti uuden hakemuksen Tanskalle, joka oli nimetty esitteleväksi jäsenvaltioksi asetuksella (EY) N:o 451/2000.
            
         
               (3)
            
            
               Tanska arvioi ilmoittajan toimittamat tiedot ja laati 15 päivänä marraskuuta 2007 lisäkertomuksen, jossa suositeltiin aineen sisällyttämistä liitteeseen I.
            
         
               (4)
            
            
               Yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annettu komission asetus (EY) N:o 33/2008 (5) tuli voimaan 25 päivänä tammikuuta 2008. Esittelevä jäsenvaltio sai ennen kyseisen asetuksen voimaantuloa valmiiksi ilmoittajan toimittamien diuronia koskevien lisätietojen arvioinnin ottaen huomioon samat kriteerit, joista säädetään kyseisen asetuksen 15 artiklassa. Tästä syystä komissio arvioi lisäkertomuksen – ja tarvittaessa arviointikertomusluonnoksen – sekä jäsenvaltion suosituksen asetuksen (EY) N:o 33/2008 20 artiklan mukaisesti.
            
         
               (5)
            
            
               Jäsenvaltiot ja komissio tarkastelivat tarkastelukertomusluonnosta elintarvikeketjua käsittelevässä pysyvässä komiteassa, ja diuronia koskeva komission tarkastelukertomus valmistui 11 päivänä heinäkuuta 2008. Kertomuksessa keskityttiin niihin huolenaiheisiin, joiden perusteella oli päädytty sisällyttämättä jättämiseen. Näitä olivat käyttäjien kohtuuton altistuminen, pohjavesille mahdollisesti aiheutuvaa riskiä koskevan arvioinnin epävarmuus, koska ei tiedetä, mitä tietyille metaboliiteille tapahtuu, ja sellaisten tietojen puuttuminen, jotka osoittaisivat lintuihin ja nisäkkäisiin kohdistuvan riskin olevan hyväksyttävä.
            
         
               (6)
            
            
               Kuten kyseisessä kertomuksessa todetaan, ilmoittajan antamissa ohjeissa edellytetään nykyisin huomattavasti pienempien diuronimäärien käyttöä. Sen myötä voidaan osoittaa käyttäjien altistumisen hyväksyttävä taso, joka johtuu osittain suojavarusteiden käytöstä. Pohjavesille aiheutuvan riskin osalta ilmoittaja on antanut selvityksen tiettyjen metaboliittien hajoamisreiteistä ja esittelevä jäsenvaltio on arvioinut sen ja todennut, että pohjavesimalleilla tehdyissä testeissä raja-arvo ei ylity. Lisäksi ilmoittaja on toimittanut yksityiskohtaisen arvioinnin, jonka perusteella lintuihin ja nisäkkäisiin kohdistuvaa riskiä voidaan pitää hyväksyttävänä.
            
         
               (7)
            
            
               Näin ollen ilmoittajan toimittamien lisätietojen perusteella voidaan sulkea pois ne huolenaiheet, joiden vuoksi sisällyttämättä jättämiseen päädyttiin. Muita avoimia tieteellisiä kysymyksiä ei ole tullut ilmi. Sen vuoksi Euroopan elintarviketurvallisuusviranomaisen kuulemista ei pidetty tarpeellisena.
            
         
               (8)
            
            
               Eri tutkimuksista on käynyt ilmi, että diuronia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää diuroni kyseisen direktiivin liitteeseen I sen varmistamiseksi, että tätä tehoainetta sisältäviä kasvinsuojeluaineita koskevat luvat voidaan myöntää kaikissa jäsenvaltioissa mainitussa direktiivissä säädetyllä tavalla.
            
         
               (9)
            
            
               Sen vuoksi direktiiviä 91/414/ETY olisi muutettava.
            
         
               (10)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 2009. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan 1 päivänä lokakuuta 2008.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 29 päivänä syyskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 55, 29.2.2000, s. 25.
   
      (3)  EYVL L 98, 7.4.2001, s. 6.
   
      (4)  EUVL L 156, 16.6.2007, s. 32.
   
      (5)  EUVL L 15, 18.1.2008, s. 5.
   
      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”198
                  
                  
                     Diuroni
                     CAS-nro: 330-54-1
                     CIPAC-nro: 100
                  
                  
                     3-(3,4-dikloorifenyyli)-1,1-dimetyyliurea
                  
                  
                     ≥ 930 g/kg
                  
                  
                     1. lokakuuta 2008
                  
                  
                     30. syyskuuta 2018
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten enintään 0,5 kg/ha (keskiarvo pinta-alalle).
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun diuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien turvallisuuteen, ja käyttöedellytyksiin on tarvittaessa kuuluttava asianmukaisten henkilönsuojainten käyttö,
                              
                           
                                 —
                              
                              
                                 vesieliöiden ja muiden kuin kohdelajeina olevien kasvien suojeluun.
                              
                           Lupaedellytyksiin on tarvittaessa sisällyttävä riskinhallintatoimenpiteitä.”
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.